MOG (sklandytuvas)

MOG – 1936 m. sukurtas G. Miliūno ir A.Gyso konstrukcijos pradinio mokymo sklandytuvas.

„MOG“ buvo kuriamas kaip pradiniam mokymui skirtas sklandytuvas, turėjęs pakeisti Nidos sklandymo mokykloje sudėvėtus atatampinių sparnų sklandytuvus „RRG Zögling“ („Gandras“) ir jų pagrindu sukurtus Br. Oškinio „T-1" (BrO-1).Ramoška, Gytis, B. Oškinio, G. Miliūno ir A. Gyso sklandytuvas MOG, Plieno sparnai, elektroniniam publikavimui parengė G. Kačergius, 2008

Sklandytuvą kūrė G. Miliūnas ir A. Gysas, panaudodami Br. Oškinio įdirbį – „T-2“ (BrO-2) sparnus, todėl sklandytuvo pavadinimas ir susideda iš trijų konstruktorių inicialų (Miliūnas-Oškinis-Gysas).

Kaip ir „Gandro“ atveju, MOG buvo medinis, parasolio tipo aukštasparnis monoplanas, atviru fiuzeliažu, neturėjo prietaisų, drobe dengtus sparnus laikė atatampos.

Konstrukciškai „MOG“ buvo šiek tiek modifikuotas „RRG Zögling“ („Gandras“) ir „T-1“ (BrO-1). Paleidžiamas buvo trosu, velkant nuo kopos.

1936 metų pavasarį buvo pagaminti ir Nidos sklandymo mokykloje skraidė du „MOG".

 Techniniai duomenys 

 Įgula: 1
 Sparnų mojis: 11,25 m
 Sparnų plotas: 16 m²
 Proilgis: 7,8
 Svoris:
 tuščio sklandytuvo: 90 kg
 maksimalus kilimo: 160 kg
 Apkrova: 10 kg/m²
 Aerodinaminė kokybė: 11
 Žemėjimo greitis: 1,1 m/s
 Normalus skridimo greitis: 40 km/h

 Literatūra 

 (LT) Lietuvos sklandymo istorija, Kauno apskritis sklandymo klubas
 (LT) Lietuvos sklandymo istorija, Skautų aidas, 1958 m. rugsėjo mėn., Nr. 9
 (LT) Ramoška, Gytis, B. Oškinio, G. Miliūno ir A. Gyso sklandytuvas MOG, Plieno sparnai, elektroniniam publikavimui parengė G. Kačergius, 2008

 Išnašos 

Kategorija:Lietuvos sklandytuvai
Kategorija:Aukštasparniai
Kategorija:Gyso orlaiviai
Kategorija:Miliūno orlaiviai
Kategorija:Oškinio orlaiviai
Kategorija:Mokomieji lėktuvai
Kategorija:Lietuvos aeroklubas